CELEX: 62020CN0375
Language: hr
Date: 2020-08-10 00:00:00
Title: Predmet C-375/20: Zahtjev za prethodnu odluku koji je 10. kolovoza 2020. uputio Tribunal da Relação de Coimbra (Portugal) – Liberty Seguros, SA protiv DR

19.10.2020   
            
            
               HR
            
            
               Službeni list Europske unije
            
            
               C 348/10
            
         
      Zahtjev za prethodnu odluku koji je 10. kolovoza 2020. uputio Tribunal da Relação de Coimbra (Portugal) – Liberty Seguros, SA protiv DR
      (Predmet C-375/20)
      (2020/C 348/14)
      Jezik postupka: portugalski
      
         Sud koji je uputio zahtjev
      
      Tribunal da Relação de Coimbra
      
         Stranke glavnog postupka
      
      
         Žalitelj: Liberty Seguros, SA
      
         Druga stranka u postupku: DR
      
         Uz sudjelovanje: Fundo de Garantia Automóvel, VS, FN, JT, Seguradoras Unidas, SA
      
         Prethodno pitanje
      
      Protivi li se pravu [Unije], a osobito Direktivi 2009/103/EZ (1) Europskog parlamenta i Vijeća, nacionalni propis kojim se dopušta pozivanje na ništavost ugovora o osiguranju od građanskopravne odgovornosti u pogledu upotrebe motornih vozila u odnosu na treće osobe koje su žrtve nesreće i Fond automobilskog jamstva ako navedena ništavost proizlazi iz činjenice da je ugovaratelj osiguranja osigurano vozilo upotrebljavao za plaćen, nedopušten i nezakonit prijevoz osoba i roba te je takvu namjenu zatajio osiguravatelju? Bi li odgovor bio jednak čak i u slučaju da su putnici znali za nedopuštenost i nezakonitost prijevoza?
      
         (1)  Direktiva 2009/103/EZ Europskog parlamenta i Vijeća od 16. rujna 2009. u odnosu na osiguranje od građanskopravne odgovornosti u pogledu upotrebe motornih vozila i izvršenje obveze osiguranja od takve odgovornosti (SL 2009., L 263, str. 11.) (SL, posebno izdanje na hrvatskom jeziku, poglavlje 6., svezak 7., str. 114.)